recursal/SuperWikiNEXT-32B huggingface dataset:
Gustaf Gunnar Gustafsson
**Gustaf Gunnar Gustafsson** (26. joulukuuta 1895 Pernaja – 15. elokuuta 1928) oli suomalainen jääkärivääpeli.

Jääkärikausi
------------

Jääkäripataljoonan 2. komppania.
Gustafssonin vanhemmat olivat maanviljelijä Gustaf Adolf Juhonpoika ja Hulda Sofia Perintytär. Hänet vihittiin avioliittoon vuonna 1922 Olga Elisabet Törnblomin kanssa. Gustafsson oli kansakoulun käynyt helsinkiläinen mekaanikko, joka liittyi vapaaehtoisena Saksassa sotilaskoulutusta antaneeseen jääkäripataljoona 27:n 2. komppaniaan 23. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, jonka jälkeen hänet siirrettiin 10. helmikuuta 1917 Altonan työosastoon, josta hän pääsi elokuussa vuonna 1917 siviilitöihin.

Sotilasura
----------

Gustafsson palasi Suomeen sisällissodan päättymisen jälkeen 29. marraskuuta 1918 ja liittyi Viron vapaussotaan lähteneisiin joukkoihin, joissa hänet sijoitettiin ensimmäisen suomalaisen vapaajoukon tykkipatteriin. Viron vapaussodasta palattuaan hän liittyi Aunuksen retkikuntaan ja oli mukana Tuuloksen rintaman rannikkopuolustuksessa. Retkikunnasta palattuaan Gustafsson liittyi suojeluskuntajärjestöön 15. elokuuta 1919 ja hänet sijoitettiin paikallispäälliköksi Pernajan suojeluskuntaan, missä tehtävässä hän toimi 15. helmikuuta 1920 saakka ja astui sen jälkeen vääpelinä Kipinälennätinlaitokseen palvelukseen. Hän erosi armeijasta 15. syyskuuta 1920, mutta liittyi myöhemmin vielä Itä-Karjalan kansannousua tukeneisiin suomalaisiin vapaaehtoisiin. Itä-Karjalasta palattuaan hän suuntasi merille. Hän kuoli keuhkotautiin 15. elokuuta 1928.

Lähteet
-------

* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.

### Viitteet

1. 1 2  Suomen jääkärien elämäkerrasto 1938.
2. 1 2  Suomen jääkärien elämäkerrasto 1975.


    Ylennykset ja kunniamerkit    



|  |  |  |
| --- | --- | --- |
| **Ylennykset** |  | **Kunniamerkit** |
| * Vääpeli 31. maaliskuuta 1920
 | Aunuksen muistomitalin kunniamerkkinauhaViron vapaussodan muistomitalin kunniamerkkinauhaJääkärimerkki | * Aunuksen muistomitali
* Jääkärimerkki
* Viron vapaussodan muistomitali
 |
Lucas Cruikshank
**Lucas Cruikshank** (s. 29. elokuuta 1993) on amerikkalainen koomikko. Hän asuu Los Angelesissa. Hän loi *the Fred Figglehornin* YouTube-sivustolle. Videot kertovat Fred Figglehornista, kuvitteellisesta 6-vuotiaasta pojasta, jolla on häiriintynyt kotiympäristö ja vihanhallintaongelmia.

Cruikshank esitteli Fredin videoissaan JKL Productions -kanavalla, jonka hän aloitti YouTube-sivustoilla serkkujensa Jon ja Katien Smetin kanssa. Hän aloitti Fred-kanavansa huhtikuussa vuonna 2008. Huhtikuussa 2009 kanava sai päälle miljoona tilausta, ja se olikin ensimmäinen YouTube-kanava, joka sai niin monta tilausta.

Joulukuussa 2009 Cruikshank kuvasi *Fred: The Movie* -elokuvan, joka esitetään Nickelodeonilla myöhemmin vuonna 2010.

Sponsorointi ja esiintymiset
----------------------------

The Zipit Wireless Messenger (Z2) on sponsoroinut Cruikshankin "Frediä" ensimmäisestä kaudesta asti. Vaikka yhteistyö oli alun perin pidetty hillittynä, Fredillä on nyt erillinen verkkosivusto, joka mainostaa The Zipitiä, ja hän on esiintynyt Zipitin Nickelodeon mainoksissa.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
Dennis Gansel ja Jennifer Ulrich vuonna 2010.
**Dennis Gansel** (s. 4. lokakuuta 1973 Hannover) on saksalainen elokuvaohjaaja ja -käsikirjoittaja. Gansel kirjoitti ylioppilaaksi Hannoverissa vuonna 1993, suoritti siviilipalveluksensa vuosina 1993–1995 ja opiskeli Münchenin televisio- ja elokuvakorkeakoulussa (*Hochschule für Fernsehen und Film München*) vuodet 1994–2000.

Ganselin ensimmäinen täyspitkä ohjaus oli TV-trilleri *Aave* (*Das Phantom*) vuonna 2000 (Adolf Grimme -palkinto) ja ensimmäinen teatterielokuva *Mädchen, Mädchen* vuonna 2001. Seuraava pitkä elokuva *Napola – Hitlerin eliittikoulu* (2004) pääsi teatterilevitykseen myös Suomessa, ja se palkittiin Saksassa vuoden parhaana alkuperäiskäsikirjoituksena. *Die Welle* vuodelta 2008 palkittiin 3:nneksi parhaana saksalaisena elokuvana.

Filmografia
-----------

* 1995: *The Wrong Trip* (lyhyt)
* 1996: *Living Dead* (lyhyt)
* 1998: *Im Auftrag des Herren* (lyhyt)
* 1999: *Aave* (*Das Phantom*)
* 2001: *Mädchen, Mädchen*
* 2004: *Napola – Hitlerin eliittikoulu* (*Napola – Elite für den Führer*)
* 2008: *Die Welle*
* 2009: *Männerherzen*
* 2010: *Wir sind die Nacht*
* 2012: *Die vierte Macht*

Aiheesta muualla
----------------

* Dennis Ganselin kotisivu

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
Volcher Coiter
**Volcher Coiter**, myös Coyter tai Koyter (1534 Groningen, Alankomaat – 2. kesäkuuta 1576 Brienne-le-Château) oli alankomaalainen tiedemies, joka tutki eläinten anatomiaa ja perusti vertailevan osteologian tutkimushaaran.

Coiter opiskeli Italiassa ja Ranskassa aikansa kuuluisien opettajien, muun muassa Ulysses Aldrovandin, Gabriele Falloppion, Bartolomeo Eustachin ja Guillaume Rondeletin johdolla. Vuonna 1569 Coiter nimitettiin Nürnbergin kaupunginlääkäriksi. Hän osallistui kenttälääkärinä Ranskaa vastaan käytyyn sotaan Johann Kasimirin joukoissa, ja kuoli Champagnessa armeijan vetäytymisvaiheessa.

Coiter suoritti 1570-luvulla kokeita kananpojilla. Hän seurasi päivittäin kanan alkion kehitystä munassa, ja kuvasi tarkasti munahampaan ja alkiolevyn rakenteen, sekä koko alkionkehityksen prosessin. Tutkimus oli aikanaan vallankumouksellinen, koska Coiter kuvaili vain sen, minkä omin silmin näki, eikä antanut Aristoteleen ajoilta periytyvien ennakkoluulojen sokaista itseään.

Coiterin julkaisuja ovat *Externarum et Internarum Principalium Humani Corporis Partium Tabulae* (1573) ja *De Avium Sceletis et Praecipius Musculis* (1575). Hän luokitteli linnut niiden muodon ja ruumiinrakenteen mukaan, ja kehitti varhaisen kaksijakoisen luokittelun. Coiter kuvasi ensimmäisenä aivokalvontulehduksen.

Lähteet
-------

* Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Scientific illustrators

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Willy Hess** (14. heinäkuuta 1859, Mannheim, Saksa – 17. helmikuuta 1939, Berliini, Saksa) oli saksalainen viulutaiteilija ja viulunsoiton opettaja. Hän opiskeli aluksi opettajanaan oma isänsä, joka oli Louis Spohrin oppilas. Vuonna 1865 Hess matkusti opiskelemaan Yhdysvaltoihin, jossa teki 9-vuotiaana kiertueen Thomas Orchestran kanssa. Alankomaihin hän muutti 1872, sieltä Heidelbergiin ja 1876 hän aloitti opinnot Berliinin musiikkikorkeakoulussa Joseph Joachimin oppilaana. Aiemmin häntä oli opettanut muun muassa Henri Vieuxtemps.

Hess työskenteli konserttimestarina Frankfurt am Mainissa 1878–1886 ja hänestä tuli 1886 Rotterdamin konservatorion viulunsoiton professori. Vuodet 1888–1895 hän toimi Manchesterissa Hallé-orkesterin konserttimestarina ja 1895–1903 Kölnin konservatorion professorina. Kölnissä Hess toimi Gürzenich-kvartetin ensiviulistina. Lontoon kuninkaallisessa musiikkiakatemiassa (Royal Academy of Music) hän opetti 1903–1904. Berliinin musiikkikorkeakoulun viulunsoiton professorina hän oli 1910–1928.

Kamarimusiikkia Willy Hess soitti Boston Symphony Quartettissa, josta myöhemmin tuli Hess-Schröder-kvartetti. Berliinissä syntyi pianotrio, jossa pianoa soitti Georg Schumann ja sellistinä toimi aluksi Hugo Dechert. Sittemmin selloa soitti G. Wille ja lopuksi A. Földesy. Berliinissä Hess soitti myös Haliř-kvartetin ensiviulistina.

Oppilaita
---------

* Arvo Hannikainen

Lähteet
-------

1. 1 2  *The New Grove dictionary of music and musicians,* Grove 2001, ISBN 1-56159-239-0.
2. 1 2 3  *Otavan iso musiikkitietosanakirja,* Otava 1976–1979, ISBN 951-1-02380-2.

Kirjallisuutta
--------------

* F. Bonavia: *Willy Hess as teacher* (1931)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Saksa

 |
|  |
| Taiteenala | 
* LexM
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* RISM

 |

 |
**Šarypovo** (ven. Шары́пово) on kaupunki Krasnojarskin aluepiirissä Venäjällä. Se sijaitsee Kuznetskin Alataun alarinteillä Tšulymin sivujokien varrella 414 kilometriä Krasnojarskista länteen. Kaupunki on Šarypovon piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan, johon kuuluvat myös Dubininon ja Gorjatšegorskin kaupunkimaiset taajamat. Šarypovon kautta kulkee Atšinskin ja Abakanin väliseltä rautatieltä haarautuva sivurata. Kaupungissa on 38 200 ja kaupunkipiirikunnassa 50 800 asukasta (vuonna 2009).

Paikkakunta on saanut alkunsa jo 1700-luvulla tunnetusta Šarypovon kylästä. Vuonna 1981 siitä tuli kaupunki. Vuosina 1985–1988 sen nimenä oli *Tšernenko* Krasnojarskin aluepiirissä syntyneen Konstantin Tšernenkon mukaan. Seudun talous perustuu Berjozovskin ruskohiiliesiintymään ja sitä hyödyntävän voimalaitoksen toimintaan. Kaupungissa on kulttuurikeskus, teatteri ja kotiseutumuseo.

Lähteet
-------

1. 1 2  *Goroda Rossii: entsiklopedija*, s. 522. Moskva: Bolšaja Rossijskaja Entsiklopedija, 1994. ISBN 5-85270-026-6.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 13.8.2010. (venäjäksi)
3. ↑  Administratsija goroda Šarypovo: Obštšaja informatsija o gorode Šarypovo *gorodsharypovo.ru*.  Arkistoitu 9.3.2016. Viitattu 13.8.2010. (venäjäksi)

Aiheesta muualla
----------------

* Šarypovon kaupungin sivusto (venäjäksi)

Krasnojarskin alueen vaakuna**Krasnojarskin aluepiirin kaupungit**
**Hallinnollinen keskus: Krasnojarsk**  

Artjomovsk |
Atšinsk |
Bogotol |
Borodino |
Divnogorsk |
Dudinka |
Igarka |
Ilanski |
Jeniseisk |
Kansk |
Kodinsk |
Lesosibirsk |
Minusinsk |
Nazarovo |
Norilsk |
Šarypovo |
Sosnovoborsk |
Ujar |
Užur |
Zaozjornyi |
Zelenogorsk |
Železnogorsk

Krasnojarskin aluepiirin piirijako
**Kaupunkipiirit:**
  

Atšinsk •
Bogotol
Borodino •
Divnogorsk •
Jeniseisk •
Kansk •
Kedrovyi •
Krasnojarsk •
Lesosibirsk •
Minusinsk •
Nazarovo •
Norilsk •
Šarypovo •
Solnetšnyi •
Sosnovoborsk •
Zelenogorsk •
Železnogorsk

**Piirit:**
  

Aban •
Atšinsk •
Balahta •
Berjozovka •
Biriljussy •
Bogotol •
Bogutšany •
Bolšaja Murta •
Bolšoi Upui •
Dzeržinskoje •
Evenkia •
Idrinskoje •
Ilanski •
Irbeiskojen •
Jemeljanovo •
Jeniseisk •
Jermakovskoje •
Kansk •
Kazatšinskojen piiri •
Karatuzkoje •
Kežma •
Kozulka •
Krasnoturansk •
Kuragino •
Mana •
Minusinsk •
Motygino •
Nazarovo •
Nižni Ingaš •
Novosjolovo •
Partizanskoje •
Pirovskoje •
Rybnoje •
Sajan •
Šarypovo •
Severo-Jeniseiski •
Suhobuzimskoje •
Šušenskoje •
Taimyr •
Tasejevo •
Turuhansk •
Tjuhtet •
Ujar •
Užur
**Eugen Ferdinand von Homeyer** (11. marraskuuta 1809 Nerdin - 31. toukokuuta 1889 Stolp) oli saksalainen lintutieteilijä.

Eugen Ferdinand von Homeyer oli perustamassa Saksan Lintutieteellistä Yhdistystä vuonna 1850. Hän toimi yhdistyksen puheenjohtajana 1876–1883. Hänen veljenpoikansa Alexander von Homeyer oli myös lintutieteilijä.

Homeyer keräsi noin 20 000 linnun kokoelman, jota säilytetään Braunschweigin luonnontieteellisessä museossa.

Teoksia
-------

* *Systematische Übersicht der Vögel Pommerns*. Anklam 1837.
* *Deutschlands Säugetiere und Vögel, ihr Nutzen und ihr Schaden*. Frankfurt a. M. 1877.
* *Die Spechte und ihr Wert in forstlicher Beziehung*. 1879.
* *Reise nach Helgoland, den Nordseeinseln Sylt, Jyst etc.* 1880.
* *Ornithologische Briefe*. Berliini 1881.
* *Die Wanderungen der Vögel*. Leipzig 1881.
* *Verzeichnis der Vögel Deutschlands*. Wien 1885.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Ruotsi
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Sara Allgood** (31. lokakuuta 1883 Dublin, Irlanti – 13. syyskuuta 1950 Hollywood, Kalifornia, Yhdysvallat) oli irlantilainen elokuvanäyttelijä, jonka merkittävimpiä elokuvia olivat Alfred Hitchcockin ohjaukset *Puhtauden lunnaat* (1929) ja *Juno ja riikinkukko* (1930) sekä elokuva *Vihreä oli laaksoni* (1941), josta hän oli Oscar-ehdokkaana parhaasta naissivuosasta.

Ura
---

Allgood aloitti teatterinäyttelijänä 1903 ensin Irish National Theatre Societyssä ja sittemmin Abbey Theatressa Dublinissa. Hänen ensimmäinen elokuvaroolinsa oli *Just Peggy* (1918), jonka hän teki teatterikiertueen aikana Australiassa. Sen jälkeen hän jatkoi teatteriuraansa, kunnes sai osat Alfred Hitchcockin elokuvissa *Puhtauden lunnaat* (1929) ja *Juno ja riikinkukko* (1930). Jälkimmäistä roolia hän oli myös näytellyt näyttämöllä 1924.

1930-luvulla Allgodilla oli hyviä rooleja teatterissa ja epämerkittäviä elokuvaosia. Hän muutti Yhdysvaltoihin 1940 ja sai roolin John Fordin ohjaamasta elokuvasta *Vihreä oli laaksoni* (1941), joka voitti useita Oscar-palkintoja. Allgood itse oli ehdolla parhaasta naissivuosasta. Sen ansiosta hän sai pitkäaikaisen sopimuksen 20th Century Foxin kanssa. Hänen roolinsa olivat kuitenkin joko irlantilaisia äitejä tai palvelijoita, mikä ei tyydyttänyt vahvoihin teatterirooleihin tottunutta Allgoodia. Hänen viimeiseksi elokuvakseen jäi *Tusinoittain halvemmalla*.

Valikoitu filmografia
---------------------

| Vuosi | Alkuperäinen nimi | Suomenkielinen nimi |
| --- | --- | --- |
| 1930 | Juno and the Paycock | *Juno ja riikinkukko* |
| 1936 | Sabotage | *Sabotaasi* |
| 1941 | That Hamilton Woman | *Lady Hamiltonin rakkaustarina* |
| 1941 | How Green Was My Valley | *Vihreä oli laaksoni* |
| 1941 | Dr. Jekyll and Mr. Hyde | *Tri Jekyll & Mr Hyde* |
| 1944 | Jane Eyre | *Kotiopettajattaren romaani* |
| 1944 | Keys of the Kingdom | *Taivasten valtakunnan avaimet* |
| 1946 | The Spiral Staircase | *Kierreportaat* |
| 1947 | The Fabulous Dorseys | *Dorseyn veljekset* |
| 1950 | Cheaper by the Dozen | *Tusinoittain halvemmalla* |
|

Lähteet
-------

1. 1 2 3  Erickson, Hal: Sarah Allgood *www.allmovie.com*. Viitattu 14.8.2010. (englanniksi)

Aiheesta muualla
----------------

* Kuvia tai muita tiedostoja aiheesta **Sara Allgood** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Henkilöt | 
* Irlanti
* Deutsche Biographie
* Trove
* Elonet

 |
|  |
| Muut | 
* SNAC

 |

 |
**Vanessa Selbst** (s. 9. heinäkuuta 1984 Brooklyn, New York) on yhdysvaltalainen pokeriammattilainen. Kaksi WSOP-ranneketta voittanut Selbst on opiskellut Yalen yliopistossa lakia ja toimii DeucesCracked-verkkosivuston pokerivalmentajana ja vastaavana tuottajana. Nettipokerihuone PokerStars sponsoroi Selbstiä. Selbst on yksi ainoista avoimesti homoseksuaaleista naispokeriammattilaisista.

World Series of Poker
---------------------

Selbst on vuosina 2006–2012 sijoittunut WSOP:ssa rahasijoille kuusitoista kertaa ja näistä seitsemän kertaa kahdeksan parhaan joukkoon. Sekä vuonna 2007 että 2008 hän oli no limit hold'emin kaksinpelin mestaruusturnauksen semifinaalissa (World Championship Heads Up No-Limit Hold'em). Vuoden 2008 WSOP:ssa Selbst voitti ensimmäisen rannekkeensa 1 500 dollarin pot limit omahasta. Ykköspalkinto oli 227 965 dollaria. Hänestä tuli ensimmäinen pot limit omahassa rannekkeen voittanut nainen. Toisen rannekkeensa hän saavutti vuoden 2012 WSOP:n 2500 dollarin 10-Game Mix&/Short-Handed -turnauksessa.

Muut turnaukset
---------------

Helmikuussa 2008 Selbst voitti naisten World Poker Tourin osakilpailun 1000 dollarin sisäänoston no limit hold'em -turnauksen. Kaksinpelissä kukistui Erica Schoenberg. Huhtikuussa 2008 hän oli WPT:n naisten mestaruusturnauksessa toinen. Syyskuussa 2010 Selbst voitti Ranskan Cannesissa Partouche Poker Tourin pääturnauksen ja 1,3 miljoonaa euroa. North American Poker Tourilla (NAPT) hän on saavuttanut kaksi turnausvoittoa. Joulukuussa 2011 Selbst oli WPT-kiertueen Doyle Brunson Five Diamond World Poker Classic -turnauksessa kolmas voittaen yli 300 000 dollaria.

Huhtikuussa 2014 Selbstin pokeriuran turnausansiot ylittivät 9,6 miljoonaa dollaria. Hän on pokeriturnauksista eniten rahaa ansainnut nainen.

Lähteet
-------

1. 1 2   : Vanessa Selbst Results The Hendon Mob. Viitattu 29. joulukuuta 2013.
2. ↑  Lori Selke: Vanessa Selbst Holds All The Cards *Curve*. Viitattu 8.8.2012.
3. ↑   (Arkistoitu – Internet Archive)
4. ↑   (Arkistoitu – Internet Archive)
5. ↑  Bodog Beat News Ticker: Vanessa Selbst Sets WSOP Record  13.6.2008. BodogBEAT.  Arkistoitu 18.6.2008. Viitattu 29. heinäkuuta 2008.
6. ↑  Vanessa Selbst Poker Statistics *pokerdb.thehendonmob.com*. The Hendon Mob. Viitattu 8.4.2014.
7. ↑  Women's All Time Money List *pokerdb.thehendonmob.com*. The Hendon Mob. Viitattu 8.4.2014.

Aiheesta muualla
----------------

* Vanessa Selbst The Hendon Mob Poker Databasessa (englanniksi)
Orman toukokuussa 2010 *Time 100* -gaalassa.
**Susan** "**Suze**" **Lynn Orman** (s. 5. kesäkuuta 1951) on yhdysvaltalainen talousneuvoja, kirjailija, motivoiva puhuja ja televisiojuontaja.

Hänen televisio-ohjelmaansa *The Suze Orman Show* on esitetty CNBC:llä kymmenen vuotta ja se on yksi kanavan suosituimmista ohjelmista. Orman on kirjoittanut yhdeksän peräkkäistä *New York Times bestseller* -kirjaa ja käsikirjoittanut, tuottanut ja juontanut seitsemää PBS-erikoislähetystä perustuen kirjoihinsa. Orman on voittanut myös kaksi Emmy-palkintoa. Lisäksi hän on voittanut naisille myönnettävän Gracie-palkinnon.

Yksityiselämä
-------------

Helmikuussa 2007 Orman kertoi *The New York Times Magazinelle* olevansa lesbo. Hän kertoi Twitter-sivullaan avioituneensa *The Suze Orman Show*:n tuottajan Kathy Travisin kanssa syyskuussa 2010.

Lähteet
-------

1. ↑  Pronunciation of Suze Orman *inogolo.com*. Viitattu 11.8.2011. (englanniksi)
2. ↑  The Suze Orman Show: Personal Finance News and Advice *cnbc.com*. Viitattu 11.8.2011. (englanniksi)
3. ↑  Suze Orman Money Matters *yahoo.com*. Viitattu 11.8.2011. (englanniksi)
4. ↑  Dateline wins Gracie Allen awards *nbc.com*.  2.3.2006. Viitattu 11.8.2011.
5. ↑  Lo, Malinda: Suze Orman Comes Out *AfterEllen.com*.  25.2.2007. Viitattu 11.8.2011. (englanniksi)

Aiheesta muualla
----------------

* Kuvia tai muita tiedostoja aiheesta **Suze Orman** Wikimedia Commonsissa

* Viralliset kotisivut (englanniksi)
* Suze Orman Show (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Puola

 |

 |
**Joachim Johansson** (s. 1. heinäkuuta 1982 Lund) on ruotsalainen entinen tennispelaaja. Hän on oikeakätinen ja lyö rystylyönnin yhdellä kädellä.

Johanssonin lempinimi on *Pim-Pim*. Hänen veljensä kutsui lapsena häntä tällä nimellä koska ei osannut sanoa *Joachim*.

Ura
---

Johanssonin suurimmat voitot ovat kolme ATP-kisan voittoa vuosina 2004–2005 sekä nelinpelin turnausvoitto Båstadissa vuonna 2005. Hänen voittoisat ATP-kisansa käytiin Memphisissä vuonna 2004 sekä vuonna 2005 Adelaidessa sekä Marseillessa. Maailmanlistalla hän oli parhaimmillaan yhdeksäs helmikuussa 2005.

Grand Slam -turnauksissa Johanssonin huippuhetki osui vuoden 2004 Yhdysvaltain avoimeen turnaukseen. Tuolloin hän voitti puolivälierissä rankinglistalla toisena olleen Andy Roddickin eräluvuin 6–4, 6–4, 3–6, 2–6, 6–4. Välierissä hän hävisi Lleyton Hewittille lukemin 4–6, 5–7, 3–6. Neljännelle kierrokselle Johansson ylsi Wimbledonissa 2004 ja Australian avoimissa 2005 sekä kolmannelle kierrokselle Australiassa 2004 ja Wimbledonissa 2005.

Johansson loukkasi oikean kätensä kahteen otteeseen vuonna 2005. Tämän jälkeen hän pelasi jonkin aikaa lähes ilman harjoittelua kunnes ilmoitti lopettavansa uransa. Vuoden 2007 alussa hänen kätensä operoitiin, minkä jälkeen hän keskittyi valmentamiseen.

Johansson päätti kuitenkin yrittää jatkaa uraansa vuonna 2009, vaikka oli aikaisemmin ilmoittanut toista.

Vuonna 2011 hän pelasi Davis Cupissa, jossa hän voitti Venäjää vastaan molemmat pelaamansa ottelut. Sen jälkeen hän kuitenkin ilmoitti lopettavansa uransa toistamiseen.

Kolmen vuoden ajan Johansson asui yhdessä entisen pikajuoksija-tyttöystävänsä Jenny Kallurin kanssa, mutta elokuussa 2008 ilmoitettiin, että pari on eronnut. Hänen nykyinen vaimonsa on Johanna Westerberg, joka pelaa golfia Europatourilla. Pari meni kihloihin huhtikuussa 2009 ja naimisiin vuonna 2010. Heillä on Leo-niminen poika. Johansson on myös valmentanut Henri Kontista.

Lähteet
-------

1. 1 2  *ATP:n kotisivut*View and modify data on Wikidata. Tieto on haettu Wikidatasta.
2. ↑  Ruotsalaispelaaja lopetti uransa jo toista kertaa iltasanomat.fi. Viitattu 18.3.2011. [vanhentunut linkki]

### Viitteet

* Suomen junnutähti ruotsalaisoppiin.  *Aamulehti*, 31.7.2008, s. B23.

Aiheesta muualla
----------------

* Joachim Johanssonin tiedot ATP:n virallisilla sivuilla (englanniksi)
**Dyrol Jay Burleson** (27. huhtikuuta 1940 Saginaw, Michigan) on entinen yhdysvaltalainen keskimatkojen juoksija.

Burleson voitti AAU:n amatöörimestaruuden 1 500 metrillä ensimmäisen kerran 1959. Samana vuonna hän voitti Pan-Amerikan kisojen 1 500 metrin. Burleson juoksi 20-vuotiaana toisena yhdysvaltalaisena mailin alle neljään minuuttiin. Hän rikkoi rajan 23. huhtikuuta 1960, kun hän juoksi 3.58,6. Aika oli myös uusi Yhdysvaltain-ennätys. Vuonna 1960 Burleson voitti Yhdysvaltain olympiakarsinnat 1 500 metrillä ja selvisi Rooman olympialaisiin. Hän juoksi Roomassa 1 500 metrin finaalissa. Kilpailun voitti Herb Elliott, ja Burleson sijoittui kuudenneksi viisi sekuntia maailmanennätysajan juosseelle Elliottille hävinneenä. Vuonna 1960 Burleson voitti lisäksi NCAA:n yliopistomestaruuden 1 500:lla. Yliopistotasolla hän edusti Oregonin yliopistoa.

Burleson uusi AAU:n mestaruuden 1961 ja voitti NCAA:n mailin yliopistomestaruuden, jonka voitti myös 1962. Hän juoksi Oregonin yliopiston ankkuriosuuden 4 × mailin viestijoukkueessa, joka juoksi maailmanennätyksen. Kolmannen amatöörimestaruutensa Burleson voitti 1963. Burleson voitti toistamiseen Yhdysvaltain olympiakarsinnat, kun hän juoksi itsensä Tokion olympialaisiin. Tokiossa Burleson sijoittui Peter Snellin voittamassa kilpailussa viidenneksi häviten Snellille noin kaksi sekuntia.

Burleson loukkasi jalkansa ennen Méxicon olympialaisten Yhdysvaltain karsintoja, eikä pystynyt osallistumaan kilpailuun. Hän lopetti kilpauransa vuonna 1969.

Hänen valmentajanaan oli huippuvuosina Amerikkaan muuttanut 1950-luvulla menestyneiden unkarilaisten huippuvalmentaja Mihály Iglói.

Lähteet
-------

1. 1 2 3  Dyrol Burleson *Sports Reference*.  Arkistoitu 11.5.2009. Viitattu 31.12.2009. (englanniksi)
2. 1 2  Dyrol Burleson, Miler *SI Vault*.  10.3.2003. Time Inc.. Viitattu 31.12.2009. (englanniksi)
3. 1 2  Dyrol Burleson *sporting-heroes.com*. Viitattu 31.12.2009. (englanniksi)
**Carlo Rossini Wieth** (11. joulukuuta 1885 Kööpenhamina – 30. kesäkuuta 1943) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.

Elämä ja ura
------------

Carlo Wieth debytoi Tanskan kuninkaallisessa teatterissa vuonna 1905. Sen jälkeen hän näytteli Dagmarteatretissa, Folketeatretissa, Betty Nansen Teatretissa ja useissa muissa Kööpenhaminan teattereissa. Vuonna 1923 hänet kiinnitettiin Kuninkaalliseen teatteriin, jossa hän työskenteli lähes kaksi vuosikymmentä.

Carlo Wiethin ensimmäinen aviopuoliso oli näyttelijä Clara Pontoppidan. Hänen toinen puolisonsa oli näyttelijä Agnes Thorberg Wieth; pariskunnalla oli poika, Mogens Wieth.

Filmografia
-----------

* Mormonens offer (1911)
* Danserindens kærlighedsdrøm (1916)
* Pax æterna (1917)
* Det gyldne smil (1935)
* Livet paa Hegnsgaard (1938)
* Kongen bød (1938)
* Nordhavets mænd (1939)
* Avioeron lapsi (Skilsmissens børn, 1939)
* Elverhøj (1939)
* Natekspressen (P. 903) (1942)
* Tyrannens fald (1942)
* Vi kunne ha' det så rart (1942)

Lähteet ja viitteet
-------------------

* Elonet *Carlo Wieth*

Aiheesta muualla
----------------

* Carlo Wieth Elonetissä.
* Carlo Wieth Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie
* Elonet

 |

 |
Mike McCarthy
**Michael John "Mike" McCarthy** (s. 10. marraskuuta 1963 Pittsburgh, Pennsylvania) on yhdysvaltalainen amerikkalaisen jalkapallon valmentaja, joka valmensi NFL-joukkue Green Bay Packersin Super Bowl -mestaruuteen kauden 2010 päätteeksi. McCarthy on urallaan toiminut San Francisco 49ersin ja New Orleans Saintsin hyökkäyksen koordinaattorina sekä Kansas City Chiefsin ja Green Bay Packersin apuvalmentajana. Hän aloitti valmennusuransa yliopistotasolta vuonna 1987. 

Dallas Cowboys palkkasi McCarthyn päävalmentajakseen viisivuotisella sopimuksella tammikuussa 2020.

Lähteet
-------

1. ↑  Rob Phillips: Mike McCarthy Officially Hired As Head Coach Dallas Cowboys. Viitattu 8.1.2020. (englanniksi)


|  |  |  |
| --- | --- | --- |
| Edeltäjä:**Mike Sherman** | **Green Bay Packersin päävalmentaja**2006-2018 | Seuraaja:**Joe Philbin** |

|  |  |
| --- | --- |
| Edeltäjä:**Jason Garrett** | **Dallas Cowboysin päävalmentaja**2020-

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
**John Turner Layton Jr.** (2. heinäkuuta 1894 – 6. helmikuuta 1978) oli yhdysvaltalainen säveltäjä ja pianisti. Hänen tunnetuimmat kappaleensa ovat sanoittaja Henry Creamerin kanssa kirjoitetut "After You’ve Gone" (1918) ja "Way Down Yonder in New Orleans" (1922).

Layton esiintyi vaudeville-näytöksissa Henry Creamerin aisaparina kiertäen esiintymässä Yhdysvalloissa ja Euroopassa. Heidän ensimmäinen menestyskappaleensa oli Sophie Tuckerin esittämä "After You’ve Gone" vuodelta 1918. Vuonna 1921 Gus Van ja Joe Schenck esittivät Laytonin ja Creamerin "Strut Miss Lizzie" -kappaleen näytelmässä *Ziegfeld Follies of 1921*. Erittäin suosittu oli myös vuoden 1922 "Way Down Yonder in New Orleans", joka esitettiin musikaalissa *Spice of 1922*. Jazzartisti Bix Beiderbecke nauhoitti kappaleen vuonna 1927 ja Fred Astaire ja Ginger Rogers esittivät sen tanssinumerona vuoden 1939 elokuvassa *Tanssin kuningaspari*. Layton ja Creamer myös kirjoittivat muutamia Broadway-näytelmiä, jotka kuitenkin vuoden 1922 *Strut Miss Lizzie* -menestystä lukuun ottamatta jäivät lyhytikäisiksi.

Vuonna 1924 Layton muutti Lontooseen ja alkoi esiintyä yhdysvaltalaisen laulaja Clarence Johnstonen kanssa. He esiintyivät duona Johnstonen laulaessa ja Laytonin soittaessa pianoa. Laytonista ja Johnstonesta tuli ennen pitkää yksi maan suosituimmista vaudevillekokoonpanoista. 11 vuoden yhteistyönsä aikana heidän levytyksiään myytiin yli 10 miljoonaa kappaletta. He kiersivät esiintymässä Englannissa vuoteen 1935 asti, jolloin Johnstone joutui avioeroskandaalin takia muuttamaan takaisin Yhdysvaltoihin ja Layton ryhtyi sooloesiintyjäksi.

Lähteet
-------

1. ↑  Joslyn Layne: Turner Layton *Allmusic*. Viitattu 16.8.2010. (englanniksi)
2. 1 2 3  Thomas L Morgan: Henry Creamer & Turner Layton *Jass.com*.  Arkistoitu 25.5.2017. Viitattu 16.8.2010. (englanniksi)
3. 1 2 3  Sandra Burlingame: Turner Layton *JazzBiographies.com*.  Arkistoitu 23.11.2010. Viitattu 16.8.2010. (englanniksi)
4. 1 2  John Bush: Layton & Johnstone *Allmusic*. Viitattu 16.8.2010. (englanniksi)

Aiheesta muualla
----------------

* Lisää luettavaa aiheesta **Turner Layton** on Wikiaineistossa (englanniksi)
* J. Turner Layton Internet Broadway Databasessa (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Saksa
* Italia
* Suomi (KANTO)
* Belgia
* Yhdysvallat
* Japani
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |
**Loïc Amisse** (s. 9. elokuuta 1954) on ranskalainen jalkapallovalmentaja ja entinen keskikenttäpelaaja. Heinäkuusta 2014 lähtien hän on toiminut FC Nantes'n apuvalmentajana.

Ura pelaajana
-------------

Amisse pelasi lähes koko uransa FC Nantes Atlantiquen joukkueessa, jossa hän debytoi kaudella 1973/74. Ensimmäisellä kaudellaan hän pelasi vain seitsemän ottelua, mutta jo kaudella 1974/75 Amisse kuului José Arribas'n avainmiehistöön ja pelasi 28 ottelua. Hän kuului läpi 1970- ja -80 -lukujen Nantes'n avainpelaajiin ollen tärkeä lenkki Arribas'n, Jean Vincentin ja viimeisimpänä Jean-Claude Suaudeaun *jeu à la nantaise*-pelitavassa. Kaudella 1989/90 kokenut Amisse putosi avausmiehistöstä ja siirtyi uransa viimeiseksi kaudeksi SCO Angersiin. Hän lopetti pitkän uransa 37-vuotiaana 1991.

Ranskan maajoukkueessa Amisse pelasi vuosina 1977–83 vain 13 ottelua. Amisse jäi loistavasta seurajoukkueurastaan huolimatta toisen loistavan laitahyökkääjän, Didier Six'n varjoon. 

### Meriitit pelaajana

* Ranskan mestaruus (3): 1977, 1980, 1983
* Coupe de France: 1980
	+ Hopeaa: 1983
* Coupe des Alpes: 1982

Ura valmentajana
----------------

Pelaajauransa jälkeen Amisse on toiminut juniorivalmentajana FC Nantes Atlantiquen organisaatiossa.  Kesällä 2003 hän nousi seuran päävalmentajaksi ja johdatti seuran kauden päätteeksi liigassa kuudenneksi. Coupe de la Liguessä seura eteni finaaliin saakka, mutta hävisi rangaistuspotkukilpailun jälkeen FC Sochaux'lle.  Amisse sai potkut joulukuussa 2004 kehnosti alkaneen kauden vuoksi. 

Amisse palasi valmennustehtäviin heinäkuussa 2010, kun hänestä tuli FC Nantes Atlantiquen reservijoukkueen valmentaja.  Amissen johdolla Nantes voitti CFA2:n G-lohkon mestaruuden kaudella 2012/13 ja nousi sarjaporrasta ylemmäs Ranskan neljännelle sarjatasolle. Kauden 2013/14 jälkeen Amisse siirtyi Nantes'een edustusjoukkueeseen Michel Der Zakarianin apuvalmentajaksi. 

### Meriitit valmentajana

* CFA2 G-lohko: 2013
* Coupe de la Liguen hopeaa: 2004

Lähteet
-------

1. ↑  Loïc Amisse
2. ↑  Coupe de la Ligue 2003/2004
3. ↑  Loïc Amisse débarqué (Arkistoitu – Internet Archive)
4. ↑  The profile for Loïc Amisse
5. ↑  Loïc Amisse futur deuxième adjoint des pros[vanhentunut linkki]


|  |  |  |
| --- | --- | --- |
| Edeltäjä:**Ángel Marcos** | **FC Nantes Atlantiquen päävalmentaja**2003–12/2004 | Seuraaja:**Serge Le Dizet** |
**Masushi Ōuchi**  (jap. 大内仁, *Ōuchi Masushi*, 28. syyskuuta 1943 Kōriyama, Fukushima, Japani – 6. kesäkuuta 2011) oli japanilainen painonnostaja ja olympiamitalisti.

Ōuchi saavutti Tokion 1964 olympialaisissa pronssia alle 75-kiloisten sarjassa tuloksella 437,5 kg. Hän nosti punnerruksessa 140 kg ja tempauksessa 135 kg. Hän johti kahden nostomuodon jälkeen mutta sai työnnössä ylös vain aloituspainonsa 162,5 kg ja putosi yhteistuloksissa kolmanneksi. Méxicon 1968 olympialaisissa hän saavutti hopeaa alle 75-kiloisissa tuloksella 455 kg. Hän nosti punnerruksessa 140 kg, tempauksessa 140 kg sekä työnnössä 175 kg.

Ōuchi voitti maailmanmestaruuden alle 82,5 kilon sarjassa vuonna 1969. Hän teki urallaan kuusi maailmanennätystä tempauksessa ja neljä yhteistuloksessa.

Lähteet
-------

* Wallechinsky, David: *The Complete Book of the Olympics*, s. 524–525. , 1988. ISBN 0-14-010771-1. (englanniksi)
* Masushi Ōuchin olympiasijoitukset Sports-Reference.com.  Arkistoitu 26.1.2011. Viitattu 2.1.2010. (englanniksi)
* Painonnoston arvokisamitalistit Sports123.com. Viitattu 2.1.2010. (englanniksi)
* Profiili chidlovski.net-sivustolla chidlovski.net. Viitattu 16.12.2014. (englanniksi)

### Viitteet

1. ↑  Masashi Ouchi passed away  8.6.2011. Kansainvälinen painonnostoliitto. Viitattu 19.6.2011. (englanniksi)
**Armand Krajnc** (s. 7. elokuuta 1973 Landskrona) on ruotsalainen entinen nyrkkeilijä. Ammattilaisena hän oli WBO-liiton keskisarjan maailmanmestari vuosina 1999–2002. Nykyisin Krajnc toimii valmentajana ja asuu Ystadissa vaimonsa ja kahden lapsensa kanssa.

Amatööriura
-----------

Armand Krajncin vanhemmat ovat lähtöisin Sloveniasta. Nuorena hän harrasti jalkapalloa ja karatea, jossa hän saavutti 1.danin mustan vyön vuonna 1992. Nyrkkeilyn Krajnc aloitti vuonna 1986 Landskrona Boxningsklubbissa. Vuonna 1991 hän sijoittui nuorten Ruotsin mestaruuskilpailuissa kolmanneksi, ja seuraavana vuonna hän voitti kilpailuissa kultaa.

Vuonna 1995 hän vaihtoi seuraa Höllviken Boxningsklubbiin. Aikuisten Ruotsin mestaruuskilpailuissa hän oli toinen vuosina 1995 ja 1996. Molempina vuosina mestaruuden voitti kymmenkertainen Ruotsin mestari Roger Pettersson. Samoina vuosina Krajnc kuitenkin voitti Slovenian mestaruuskilpailut. Vuonna 1995 hän nyrkkeili maailmanmestariksi ja vuonna 1996 Euroopan mestariksi. Molemmissa kisoissa hän edusti Sloveniaa.

Ammattilaisura
--------------

Vuonna 1996 Armand "Lion" Krajnc siirtyi ammattilaiseksi Saksaan. Ensimmäisestä kymmenestä ottelustaan Krajnc voitti yhdeksän tyrmäyksellä, ja hän oli voittamaton vielä 21 ottelun jälkeen kun hän 27. elokuuta 1999 kohtasi brittiläisen Jason Matthewsin WBO:n keskisarjan maailmanmestaruusottelussa Saksan Lyypekissä. Krajnc voitti senkin ottelun teknisellä tyrmäyksellä kahdeksannessa erässä.

Vuonna 2000 Krajnc puolusti mestaruuden menestyksekkäästi kaksi kertaa, vastustajina Jonathan Corn (voitto tyrmäyksellä) ja Bert Schenk (voitto teknisellä tyrmäyksellä). Kesäkuussa 2001 Krajncin ja Universum Box-Promotions -tallin välillä syntyi erimielisyyksiä, ja nyrkkeilijä luovutti mestaruutensa. WBO kuitenkin palautti mestaruuden hänelle. Marraskuussa samana vuonna Krajnc kohtasi toisen ruotsalaisnyrkkeilijän Paolo Roberton mestaruusottelussa, jonka Krajnc voitti tuomariäänillä 3–0. 6. huhtikuuta 2002 Krajnc kohtasi namibialaisen Harry Simonin Tanskan Kööpenhaminassa. Simon voitti ottelun tuomariäänin 2–1 ja valloitti näin mestaruuden. Tappio oli Kranjcin ensimmäinen ammattilaisena, 26 voiton jälkeen.

Armin Krajnc kävi vielä neljä ottelua, ennen kuin hän 27. maaliskuuta 2004 nousi kehään ottelemaan WBA- ja IBF-liittojen maailmanmestaruudesta ylemmässä keskisarjassa. Mestaruuden puolustaja, saksalainen Sven Ottke voitti tuomariäänin 3–0. Urallaan voittamaton Ottke ilmoitti heti ottelun jälkeen lopettavansa ammattilaisuransa, ja myös Krajnc teki saman päätöksen.

Uransa 32 ottelusta Krajnc voitti 29 (21 tyrmäyksellä) ja hävisi kolme (yksi tyrmäyksellä).

Lähteet
-------

1. ↑  Arman Krajnc - merits *armandboxcenter.com*.  Arkistoitu 7.6.2008. Viitattu 3.8.2008. (englanniksi)
2. ↑  Arman Krajnc BoxRec. Viitattu 3.8.2008. (englanniksi)

Aiheesta muualla
----------------

* Armand Krajncin viralliset sivut (Arkistoitu – Internet Archive)
* Armand Krajncin ammattilaisottelutilastot BoxRec-tietokannassa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Ally MacLeod** (26. helmikuuta 1931 Glasgow – 1. helmikuuta 2004 Glasgow) oli skotlantilainen jalkapallovalmentaja ja keskikenttäpelaaja. Hän teki pitkän uran valmentajana ja johdatti mm. Skotlannin maajoukkueen MM-kisoihin 1978.

Ura pelaajana
-------------

MacLeod aloitti peliuransa Third Lanarkin joukkueessa 16-vuotiaana koulupoikana 1947. Debyyttinsä edustusjoukkueessa hän teki marraskuussa 1949. Hän edusti seuraa kaikkiaan 112 ottelussa ja teki niissä 17 maalia. Hän siirtyi vuonna 1955 St. Mirreniin, jossa kerkesi pelata vain kuusi viikkoa kunnes siirtyi 1956 englantilaisseura Blackburn Roversiin. Kaudella 1959/60 MacLeod oli mukana johdattamassa Roversin FA Cupin finaaliin, jossa hänet valittiin ottelun parhaaksi pelaajaksi vaikka Wolverhampton voittikin ottelun 3–0.

Vuonna 1961 MacLeod jätti Roversin palkkakiistan jälkeen ja siirtyi Hibernianiin. Hän edusti seuraa kaksi kautta ja siirtyi sitten takaisin Third Lanarkiin. Uransa viimeiseksi jääneen kauden 1964/65 hän pelasi Ayr Unitedissa.

Ura valmentajana
----------------

Valmennusuransa MacLeod aloitti Ayr Unitedissa 1966. Hän luotsasi seuran Skotlannin pääsarjaan kauden 1968/69 päätteeksi. Lisäksi hän johdatti Ayrin liigacupissa parhaillaan välieriin. Vuonna 1973 hänet valittiin Ayrin vuoden asukkaaksi. Yhdeksän kauden jälkeen MacLeod siirtyi 1975 Aberdeenin peräsimeen ja johdatti seuran liigacupin mestariksi 1976/77. Menestyksen täydensi liigan kakkossija.

Toukokuussa 1977 MacLeodista tuli Skotlannin maajoukkueen päävalmentaja. Hänen johdollaan Skotlanti varmisti paikkansa MM-kisoissa 1978 ja MacLeod lähti turnaukseen kovin tavoittein huudellen jopa mitalin perään. Kaikki meni kuitenkin alusta alkaen pieleen. Peru kaatoi Skotit avausottelussa 3–1 ja Irania vastaankin tuli vain 1–1 tasapeli. Jatkopaikkaan olisi tarvittu murskavoitto Alankomaista, mutta upean taistelun jälkeen 3–2 voitto ei riittänyt ja Skotlanti putosi jatkopeleistä maalierolla.  MacLeod erosi tehtävistään kisojen jälkeen.

Maajoukkuepestinsä jälkeen hän palasi Ayr Unitediin, jota valmensi lyhyen aikaa 1978. Tämän jälkeen hän toimi Motherwellin ja Airdrieoniansin päävalmentajana, mutta menestys jäi vaisuksi. Hän palasi vielä kerran Ayriin ja luotsasi vielä 1991–92 Queen of the Southia. MM-kisojen 1978 jättämä leima pysyi kuitenkin MacLeodissa koko hänen uransa lopun ajan. "Allyn armeija" ja suuret puheet meenestyksestä säilyivät ihmisten mielissä.

MacLeod kuoli 1. helmikuuta 2004 vajaa kuukausi ennen 73-vuotissyntymäpäiväänsä sairastettuaan pitkään Alzheimerin tautia. 

### Meriitit valmentajana

* Skotlannin liigacup: 1977
* MM-1.kierros: 1978

  


|  |  |  |
| --- | --- | --- |
| Edeltäjä:**Willie Ormond** | **Skotlannin maajoukkueen päävalmentaja**1977–1978 | Seuraaja:**Jock Stein** |

Lähteet
-------

1. ↑  FIFA World Cup 1978
2. ↑  Ally MacLeod dies
Porfiri Voinaralski.
**Porfiri Ivanovitš Voinaralski** (ven. Порфи́рий Ива́нович Войнара́льский, 27. elokuuta (J: 15. elokuuta) 1844 Penzan läänin Linovkan kylä – 29. heinäkuuta (J: 17. heinäkuuta) 1898 Harkovan läänin Kupjansk) oli venäläinen vallankumouksellinen narodnikki.

Porfiri Voinaralski oli tilanomistajan ja ruhtinattaren avioton lapsi. Hän opiskeli Penzan kymnaasissa sekä Moskovan yliopistossa, josta hänet vuonna 1861 erotettiin opiskelijalevottumuuksiin osallistumisen takia ja karkotettiin Glazoviin. Myöhemmin hänet lähetettiin Ust-Sysolskiin, Jarenskiin, Velskiin, Pinegaan ja lopulta Mezeniin, josta hänen vuonna 1868 sallittiin palata äitinsä maatilalle Penzan lääniin.

Vuosina 1873–1874 Voinaralski toimi yhtenä narodnikkien maaseudulla suorittaman vallankumouksellisen propagandakampanjan (ns. *hoždenije v narod*) johtajista. Helmikuussa 1874 hän siirtyi Moskovaan, jossa hän perusti propagandatyön keskuksina toimineita verstaita ja rahoitti Ippolit Myškinin kirjapainoa. Keväällä 1874 hän lähetti Johannes Pelkosen Saratoviin johtamaan suutarinverstasta, joka toimi vallankumouksellisen propagandan keskuksena Volgan alueella.

Voinaralski toimi eri puolilla Venäjää, kunnes hänet heinäkuussa 1874 pidätettiin Samarassa. Hän oli vangittuna Pietari-Paavalin linnoituksessa ja Špalernajan tutkintavankilassa. Ns. 193:n oikeudenkäynnissä tammikuussa 1878 hänet tuomittiin kymmeneksi vuodeksi pakkotyöhön. Vuodesta 1880 häntä pidettiin eristettynä Harkovan läänin Novoborisoglebskin keskusvankilassa, josta hänet vuonna 1882 siirrettiin Karan pakkotyövankilaan. Vuonna 1884 hänet lähetettiin karkotusvangiksi Verhojanskin piirikuntaan. Verhojanskissa ja Jakutskissa Voinaralski opiskeli jakuutin kieltä, tutki alueen historiaa, taloutta ja kulttuuria, toimi asianajajana, kauppiaana, lääkärinä ja maatilan johtajana. Maaliskuussa 1897 hän sai luvan palata Euroopan-puoleiselle Venäjälle.

Lähteet
-------

1. 1 2 3 4  Dejateli revoljutsionnogo dviženija v Rossii: Biobibliografitšeski slovar  1927–1934. Moskva:  Izdatelstvo Vsesojuznogo obštšestva polititšeskih katoržan i ssylno-poselentsev. Viitattu 4.1.2010. (venäjäksi)[vanhentunut linkki]
2. ↑  Entsiklopedija Zabaikalja: Porfiri Voinralski *ez.chita.ru*. Viitattu 4.1.2010. (venäjäksi)
Agua Santan kirkko Bañosin keskustassa.
Tulivuori Tungurahua sijaitsee viiden kilometrin päässä Bañoisista, kuva vuodelta 2004.
**Baños** (*Baños de Agua Santa*) on yksi Ecuadorin tärkeimmistä matkailukaupungeista. Sen nimi tarkoittaa pyhän veden kylpylää. Se sijaitsee maan keskiosassa Tungurahuan maakunnassa, noin 170 kilometriä Quitosta etelään. Asukkaita on noin 13 000.

Kaupunki sijaitsee kapeassa laaksossa noin 1 800 metrin korkeudella. Korkein ympäristön vuori on tulivuori Tungurahua. Lokakuussa vuonna 1999 kaupungin asukkaat evakuoitiin tulivuorenpurkauksen takia: purkauksen laavavirrat tuhosivat vuorenrinteen viljelyksiä.

Valtaosa kaupungin asukkaista saa elantonsa matkailusta. Matkailijoita vetää Bañosiin tuliperäisen maan lämmintä vettä hyödyntävät kylpylät, vuoristoretkeily, pyöräilyreitit, lukuisat upeat putoukset, koskenlasku ja melonta sekä erityyppiset retket Amazonin sademetsään. Kaupunki on myös tärkeä katolisten uskonnollinen keskus.

Kylpylät
--------

* Las Piscinas de la Virgen (vanhin ja tunnetuin kaupungin keskustassa)
* Las Piscinas El Salado
* Las Piscinas Modernas
* Las Piscinas Agua de la Vida
* Las Piscinas de Santa Clara

Rakennuksia
-----------

* Kirkko "La Basílica de la Reina del Rosario de Agua Santa"

Vesiputouksia
-------------

* La Cascada de la Virgen (Virgenin kylpylän vieressä)
* La Cascada de Rio Verde o Pailón del Diablo
* La Cascada Inés María (Río Pastaza)
* La Cascada de Agoyán
* La Cascada El Manto de la Novia
* La Cascada de Río Verde Chico
* La Cascada de Ulba
* La Cascada de San Jorge
* La Cascada de San Pedro
* La Cascada Encañonado del Duende
* La Cascada de Machay
* Manto del Angel
* San Agustin
* El Mayordomo
* San Miguel
* El Corazón

Lähteet
-------

1. ↑  Cities & Towns *citypopulation.de*. Viitattu 18.4.2013.

Aiheesta muualla
----------------

* Kuvia tai muita tiedostoja aiheesta **Baños** Wikimedia Commonsissa
**Manel Filali** (arab. منال فلالي‎, oik. **Nour el-Houda Filali**, s. 11. joulukuuta 1981 Hussein Dey, Algeria) on algerialainen pop-laulaja ja saksalaisen popduon Milk & Honey -yhtyeen jäsen.

Ura
---

Filali työskenteli vuonna 2005 apulaisohjaajana Hollywoodissa, kunnes muutti Saksaan, jossa hän tapasi musiikin tuottajan Uwe Fahrenkrog-Petersenin. Tuottajan avulla Filali perusti yhdessä Anne Rossin kanssa vuonna 2006 yhtyeen Milk & Honey.

Yksityiselämä
-------------

Filali syntyi viisilapsiseen perheeseen Algerin lähiössä Hussein Deyssa. Hänen isänsä Namane Filali työskenteli Algerian hallitukselle. Manel Filali opiskeli lakia kotimaassaan ja myöhemmin elokuvan ohjausta Espanjassa. Ennen Saksassa aloitettua musiikkiuraansa hän työskenteli Yhdysvaltoissa, Hollywoodissa elokuvien parissa apulaisohjaajana.

Filali on naimisissa jalkapalloilija Karim Matmourin kanssa.

Lähteet
-------

1. ↑  هكذا اختار نجم الخضر شريكة حياته بألمانيا *Echorouk Online* 11.5.2010 Viitattu 22.8.2010 (arabiaksi)

Aiheesta muualla
----------------

* Virallinen sivusto (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Krisztián Vadócz** (s. 30. toukokuuta 1985 Budapest, Unkari) on unkarilainen jalkapalloilija. Hän edustaa alankomaalaista NEC Nijmegeniä ja on pelipaikaltaan keskikenttäpelaaja.

Seurajoukkueura
---------------

Vadócz teki ensiesiintymisensä ammattilaisurallaan 17-vuotiaana kotikaupunkinsa Budapest Honvédissa. Kesällä 2005 hän siirtyi ranskalaisseura Auxerren reservijoukkueeseen, mutta ei lopulta koskaan noussut seuran edustusjoukkueeseen. Vuonna 2007 hän pelasi puolikkaan kauden lainasopimuksella Motherwellissa.

Kesäkuussa 2007 Vadócz teki sopimuksen NEC Nijmegenin kanssa. Hän oli kuului yhden pelaamansa kauden aikana joukkueen luottopelaajiin, kun se sijoittui lopulta sarjassa sijalle kahdeksan. Seuraavana kesänä 2008 hän teki nelivuotisen sopimuksen espanjalaisseura Osasunan kanssa. Hän ei kuulunut ensimmäisellä kaudellaan joukkueen vakituiseen avauskokoonpanoon, vaan otteluita kertyi lähinnä hajanaisesti.

Kaudella 2009–2010 Vadócz pelasi täsmälleen saman määrän (20) otteluita, kuin edellisellä kaudella. Hän onnistui maalinteossa kuitenkin tuplaten (4) edelliskauteen verrattuna.

Maajoukkueura
-------------

Vadócz teki ensiesiintymisensä Unkarin maajoukkueessa vuonna 2004. Ensimmäisen maalinsa maajoukkueessa hän teki 18. joulukuuta 2005 ystävyysottelussa Antigua ja Barbudaa vastaan.

Lähteet
-------

1. ↑  Osasuna ficha al medio húngaro Krisztian Vadocz Sport.es. Viitattu 24.8.2010.

Aiheesta muualla
----------------

* Esittely Osasunan virallisella kotisivustolla (Arkistoitu – Internet Archive) (espanjaksi)
* Tilastot BDFutbol-sivustolla (englanniksi)
Brian Downey syyskuussa 2009.
**Brian Michael Downey** (s. 27. tammikuuta 1951 Dublin, Irlanti) on irlantilainen Thin Lizzy -yhtyeen rumpali ja perustajajäsen.

Ennen Thin Lizzyn perustamista Downey soitti monissa kouluyhtyeissä yhdessä basisti-laulaja Phil Lynottin kanssa. Thin Lizzy perustettiin vuonna 1969 kun tuolloin Orphanage-yhtyeessä soittaneet Downey ja Lynott tapasivat kitaristi Eric Bellin ja kosketinsoittaja Eric Wrixonin. 

Downey pysyi yhtyeessä koko sen ensimmäisen toimintakauden (1969–1983) ja oli mukana myös Phil Lynotin soololevyillä. Vuonna 1996 hän liittyi lyhyeksi aikaa John Sykesin uudelleenkokoamaan Thin Lizzyyn. 2000-luvulla Downey oli mukana myös entisen Thin Lizzy-kitaristin Gary Mooren yhtyeessä. Toukokuussa 2010 hän liittyi uudelleen Thin Lizzyyn.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |